Document ID: 32013R0680

REGULAMENTUL (UE) NR. 680/2013 AL CONSILIULUI
din 15 iulie 2013
de modificare a Regulamentului (UE) nr. 1259/2012 privind alocarea posibilităților de pescuit în temeiul Protocolului de stabilire a posibilităților de pescuit și a contribuției financiare prevăzute în Acordul de parteneriat în domeniul pescuitului dintre Uniunea Europeană și Republica Islamică Mauritania pentru o perioadă de doi ani
CONSILIUL UNIUNII EUROPENE,
având în vedere Tratatul privind funcționarea Uniunii Europene, în special articolul 43 alineatul (3),
având în vedere propunerea Comisiei Europene,
întrucât:
(1)
La 30 noiembrie 2006, Consiliul a adoptat Regulamentul (CE) nr. 1801/2006 privind încheierea Acordului de parteneriat în domeniul pescuitului între Comunitatea Europeană și Republica Islamică Mauritania (1) (denumit în continuare „acordul de parteneriat”).
(2)
Un nou protocol de stabilire a posibilităților de pescuit și a contribuției financiare prevăzute în acordul de parteneriat (denumit în continuare „noul protocol”) se aplică cu titlu provizoriu de la 16 decembrie 2012, data semnării sale, în conformitate cu Deciziei 2012/827/UE a Consiliului (2). Noul protocol acordă navelor din UE posibilități de pescuit în apele asupra cărora Mauritania își exercită suveranitatea sau jurisdicția în domeniul pescuitului. Alocarea posibilităților de pescuit acordate Uniunii în temeiul noului protocol a fost definită în Regulamentul (UE) nr. 1259/2012 (3).
(3)
La 20 februarie 2013, în conformitate cu articolul 4 din noul protocol, Comitetul mixt la care participă Uniunea Europeană și Mauritania (denumit în continuare „comitetul mixt”), prevăzut la articolul 10 din acordul de parteneriat, a adoptat măsuri care implică o revizuire a posibilităților de pescuit. Acestea includ redefinirea alocării posibilităților de pescuit între categoriile 5 (nave de pescuit oceanic de ton cu plasă-pungă) și 6 (nave de pescuit ton cu platformă și paragate și nave de pescuit cu paragate plutitoare).
(4)
Prin urmare, Regulamentul (UE) nr. 1259/2012 ar trebui modificat. Având în vedere faptul că decizia comitetului mixt se aplică de la 20 februarie 2013, prezentul regulament ar trebui să intre în vigoare imediat după publicare și ar trebui să se aplice începând de la 20 februarie 2013,
ADOPTĂ PREZENTUL REGULAMENT:
Articolul 1
La articolul 1 alineatul (1) din Regulamentul (UE) nr. 1259/2012 literele (e) și (f) se înlocuiesc cu următorul text:
„(e)
Categoria 5 - nave de pescuit oceanic de ton cu plasă-pungă
Spania
17 licențe
Franța
8 licențe
(f)
Categoria 6 - nave de pescuit ton cu platformă și paragate și nave de pescuit cu paragate plutitoare
Spania
18 licențe
Franța
1 licență”.
Articolul 2
Prezentul regulament intră în vigoare în ziua următoare datei publicării în Jurnalul Oficial al Uniunii Europene.
Se aplică de la 20 februarie 2013.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 15 iulie 2013.

Labels: 18
15
5
6